LOVE ISRAEL
Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri. Baruch selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Sen kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri. Baruchin vuoro.
Messias Jeshua on ainutlaatuinen.
Käskikö Jumala koskaan kumartamaan enkeliä?
Mutta Messias Jeshua, ikuinen Jumalan Poika, -
ei ole enkeli, koska enkelit luotiin.
Messias on ollut aina olemassa.
Päätimme viime viikon opetuksen Psalmi 97:7:ään: -
"Kumartakaa häntä, kaikki enkelit." (Septuagintan mukaan.)
Heprealaiskirjeestä näemme, että Messiasta tulee kumartaa ja palvoa.
Siinä puhutaan Messiaan jumaluudesta.
Viime viikolla aloimme tutkia Heprealaiskirjettä.
Kirjeen kirjoittajan päätarkoitus on kertoa, -
kuka Messias on ja mitä hän on tehnyt.
Luvun 1 keskivaiheilla kerrotaan Messiaan jumaluudesta.
Hän on Jumalan ainoa Poika.
Siksi kaikkien enkelien ja ihmisten tulisi häntä kumartaa ja palvoa.
Ota Raamattu esiin.
Tutkimme lisää Messias Jeshuan persoonaa ja työtä.
Olemme menossa Heprealaiskirjeen ensimmäisen luvun -
jakeessa 8.
Siinä verrataan kahta eri asiaa.
Jakeessa 7 sanotaan kreikankielisen alkutekstin mukaan: -
"Kenelle enkeleistä, hän joka heidät teki -
hengiksi, ja palvelijansa tulen liekeiksi..."
Aika vaikuttavaa. Jumala teki enkeleistä henkiä.
He ovat henkiolentoja ja tulenliekkejä.
Sillä tarkoitetaan, että enkelit ovat Jumalan kirkkauden ilmentymiä.
En ole tietääkseni koskaan nähnyt enkeliä.
Tässä kirjeessä sanotaan myös, että vaikka kohtaamme enkeleitä, -
emme tunnista heitä, koska he ovat ihmishahmossa.
Mutta jos näkisimme heitä taivaallisessa olomuodossa, -
saisimme katsella Jumalan kirkkautta.
Heidän luontonsa on sellainen, joka välittää Jumalan kirkkautta.
"Hän tekee palvelijansa [enkelinsä] tulen liekiksi."
Jakeessa 8 enkeleitä verrataan Jumalan Poikaan.
Vaikka enkelit ovatkin ihmistä ylempänä -
ja ilmentävät Jumalan kirkkautta, he vain heijastavat sitä.
Messias Jeshualla taas on Jumalan kirkkaus sisällään -
ja hän säteilee sitä, ei pelkästään heijasta.
Jeshua säteilee Jumalan kirkkautta, koska hän on samaa olemusta.
Enkelit eivät ole Jumala, vaikka ovatkin taivaallisia olentoja.
Messias taas on Jumalan ainut Poika.
Siksi Jumala sanoo Pojalleen jakeessa 8: -
"Jumala, sinun valtaistuimesi..."
Tässä puhutaan selkeästi Messiaan jumalallisuudesta.
Jumala sanoo Pojalleen: "Jumala, sinun valtaistuimesi..."
Isä Jumala puhuu Pojalleen, joka myös on Jumala.
Tässä painotetaan, että Pojalla on valtaistuin.
Käytän yleensä sanaa Messias.
Voisimme käyttää myös kreikan sanaa Voideltu.
Se on kreikaksi Kristos, josta meidän sanamme Kristus tulee.
Messias ja Kristus tarkoittavat siis samaa asiaa.
Haluan kuitenkin käyttää sanaa Messias, -
koska opetan juutalaisesta perspektiivistä.
Termiin Messias liittyy toinenkin näkökohta.
Kristus tarkoittaa Voideltua, joka on voideltu hallitsemaan.
Sana Kristus tarkoittaa siis myös Kuningasta.
Mutta hepreassa lisäämme usein sanan Melech (kuningas) -
sanan HaMashciah (Messias) eteen. Sanomme siis Kuningas Messias.
Juutalaiset ymmärtävät, ja sinunkin tulisi ymmärtää, -
että aina kun kuulemme sanan Messias, -
meidän tulisi ajatella kuningasta.
Koska hän on Kuningas, hänellä on valtaistuin.
Siksi, kun Jumala puhuu Pojalleen jakeessa 8, hän sanoo: -
"Jumala, sinun valtaistuimesi pysyy aina ja iankaikkisesti..."
Hän opettaa meille samaa kuin profeetta Jesaja.
Esimerkiksi Jesaja 9:ssä puhutaan pojasta.
"...poika on meille annettu...Ihmeellinen neuvonantaja, -
Väkevä Jumala, Iankaikkinen isä, Rauhanruhtinas."
Jes. 9:5-7:ssä kerrotaan, että Pojan valtaistuin on ikuinen.
Hänen vanhurskauden hallituskautensa ei lopu koskaan.
Niin sanotaan myös Heprealaiskirjeessä: -
"Jumala, sinun [Messiaan] valta- istuimesi pysyy aina ja iankaikkisesti -
ja sinun valtakuntasi valtikka on oikeuden valtikka."
Sanaa oikeus käytetään Jesajassa ja myös muissa profeetoissa.
Sana oikeus merkitsee oikeudenmukaisuutta.
Se merkitsee myös Jumalan luonteen mukaisuutta.
Eli Jumalan ainut Poika perii Jumalan valtakunnan.
Hän perustaa sen ja hallitsee sitä.
Valtakunta heijastaa Jumalan ominaisuuksia ja olemusta.
"Jumala, sinun valtaistuimesi, pysyy aina ja iankaikkisesti, -
ja sinun valtakuntasi valtikka on oikeuden valtikka."
Tässä ei haluta painottaa pelkästään valtakunnan iankaikkisuutta -
vaan sen luonnetta.
Kreikaksi valtikka on "rabdos".
Hepreaksi valtikka on "shevet".
Toisin sanoen Messiaan tehtävänä on hallita.
Aina kun mietimme, käyttäisimmekö sanaa Kristus vai sanaa Messias, -
meidän tulisi ymmärtää, että hän on Voideltu -
ja kuningas. Se merkitsee hallitsemista.
Jos ymmärrät, kuka hän on ja mitä hän on puolestasi tehnyt, -
haluat hänen hallitsevan myös omaa elämääsi.
Hän on antanut sinulle elämän.
Vain antautumalla hänen hallintavaltaansa -
voit kokea Jumalan siunaukset ja lupaukset.
Hänen valtikkansa on oikeuden valtikka.
Hänen valtikkansa kertoo, että hänellä on valtakuntansa valtuudet.
Jae 9. Isä Jumala puhuu siis Pojastaan, joka myös on Jumala.
Poika ei ole samanlainen kuin muut ihmiset.
Koemme usein kiusausta, ja voimme jopa iloita asiasta.
Vihollinen tietää, ettei tunne meitä yhtä hyvin kuin Jumala.
Jumalahan on meidät luonut.
Vihollisella on kuitenkin yliluonnollista tietoa.
Se tietää, että lihalliset asiat miellyttävät ihmistä.
Se ei tiedä, mikä miellyttää Jumalaa.
Siksi hän laittaa eteemme kiusauksen, johon lankeamme usein liian nopeasti.
Messias taas vihaa syntiä, koska hänellä on Jumalan luonne.
Jakeessa 9 sanotaan: "Sinä rakastit vanhurskautta..."
Jumala puhui juuri valtakunnasta.
Valtakunnasta Kirjoitukset käyttävät sanoja oikeus ja vanhurskaus.
Messias on kuningasten Kuningas ja herrain Herra.
Hän perii valtakunnan, koska hän rakastaa vanhurskautta.
Lisäksi hän vihaa laittomuutta.
Kun ajattelemme Jumalaa tai Messias Jeshuaa, -
ajattelemme usein vain rakkautta.
Kyllä hän rakastaakin. Raamatun mukaan Jumala on rakkaus.
Mutta koska Jumala rakastaa vanhurskautta, hän vihaa syntiä.
Hän vihaa kaikkea sitä, mikä ei ole vanhurskasta.
Seuraava kohta on tärkeä.
"...vihasit laittomuutta." Siinä on mukana sana "nomos".
Kreikan sana "nomos" tarkoittaa lakia tai tooraa.
Sanaan "nomos" on lisätty kirjain a, -
mikä tarkoittaa ilman olemista.
Toisin sanoen Messias vihaa sitä, mikä on lakia vastaan.
Eihän laki meitä pelasta.
Silti laissa väistämättä määritellään, mitä vanhurskaus on.
Kun pidät lain, teet vanhurskaasti. Laki ei silti tee meistä vanhurskaita.
Haluan toistaa tätä tätä asiaa.
Antaako Jumala meille jotain huonoa? Eikö Sanassa sanota, -
että jokainen hyvä anti ja jokainen täydellinen lahja tulee taivaasta?
Mistä laki tuli? Mooses nousi Siinaille ja Jumala laskeutui taivaasta -
ja antoi Moosekselle lain ja sen käskyt.
Paavali sanoo Room. 7:ssä, että laki on hyvä ja hengellinen.
Monet eivät ole kuulleet tästä.
Ongelmana on ihmisen lihallisuus. Mutta nythän olemme uusi luomus.
Meille on annettu Pyhä Henki pelastuksemme sinetiksi.
Olemme pelastuneet armosta uskon kautta, emme tekojen kautta.
Olemme saaneet Pyhän Hengen ja olemme hengellisiä olentoja.
Siksi Tooralla voi olla meille merkitystä.
Tässä sanotaan, emmekä voi väittää vastaan, -
että Messias rakastaa vanhurskautta.
Siksi hän vihaa laittomuutta, sitä, mikä on lakia vastaan.
Vain sillä tavalla voimme kääntää tuon käsitteen.
Hän rakastaa vanhurskautta ja vihaa "anomiaa", -
sitä, mikä on lakia vastaan.
Hänen luontonsa on rakastaa vanhurskautta ja vihata laittomuutta.
"Sentähden on Jumala, sinun Jumalasi, -
voidellut sinua iloöljyllä..."
Öljy on tärkeä. Voideltu on voideltu öljyllä.
Messias oli voideltu iloöljyllä.
Hepreaksi iloöljy on "shemen sason".
"Shemen sason" - ilon voiteluöljy.
Heprealaiskirjeen kirjoittaja lainaa tässä Kirjoituksia meitä opettaakseen.
Emmekö mekin etsi iloöljyä?
Haluamme olla iloisia. Haluamme ymmärryksen ylittävän rauhan.
Ihmiset eivät usein huomaa, -
että vanhurskauden ja ilon välillä on yhteys.
Jos emme elä vanhurskaudessa, emme pääse kokemaan iloa.
Jos emme elä vanhurskaudessa, elämme lain vastaisella tavalla.
Emme ole lain alla. Temppeliä ei ole. Emme voi pitää kaikkia säädöksiä.
Meitä ei vaadita pitämään lakia.
Meitä ei tuomita.
Raamattu sanoo: "Älä varasta." Jos varastat, siitä seuraa jotain.
Sinut voidaan pidättää tai vangita tai voit saada sakot.
Voit menettää työpaikan, ystäviä ja maineesi.
Totuuden rikkomisesta on seuraamuksia.
Mutta tarkoitan sitä, että jos rikomme Jumalan lakia, -
emme joudu ikuiseen kadotukseen.
Koska olen ottanut Jumalan armon vastaan, -
hän on maksanut syntivelkani.
Kuuntelin hyvin vanhaa saarnaa, jonka piti tri. Charles Stanley.
Hän puhui seurakunnalleen siitä, miten vaikea ihmisten on käsittää -
että kaikki syntimme on annettu anteeksi.
Maksoiko Messias verellään synnin, jonka teen 10 vuoden kuluttua?
Kyllä, Jumalan armo on sen pyyhkinyt pois.
Ihmiset sanovat, että voivat uskoa menneet syntinsä anteeksi.
Mutta entä tulevat synnit? Tri. Stanley sanoi hienosti: -
"Kun Messias kuoli ristillä ja vuodatti verensä, -
kaikki syntisi olivat vielä tulevaisuudessa.
Joten en puhu nyt siitä, missä vietät ikuisuuden.
Puhun siitä, että jos rikomme Jumalan periaatteita, -
rikomme vanhurskautta vastaan ja teemme väärin, -
sillä on sekä maallisia että hengellisiä seurauksia.
Se vaikuttaa Jumala-suhteeseemme. Ei Jumala-suhteemme silti tuhoudu.
Jumala on luvannut, ettei jätä meitä.
Meissä on Pyhä Henki, pelastuksemme sinetti.
Hän muistuttaa meitä siitä, että kuulumme Jumalalle.
Tapahtuipa mitä hyvänsä, kuulumme yhä hänelle.
Pelastus on nimittäin iankaikkinen.
Palataan takaisin Hepr. 1:9:ään alkukielen mukaan: -
"Hän voiteli sinua iloöljyllä -
enemmän kuin kumppaneitasi."
Kumppaneilla tarkoitetaan enkeleitä, joita ylempänä Messias on.
"Sinä, Herra, perustit alussa maan.
Taivaat ovat kättesi tekoja.
Mutta ne [taivas ja maa] katoavat, -
mutta sinä pysyt." Eli Messias on iankaikkinen.
Kaikki se, minkä voimme nähdä ja mitä voimme koskettaa, -
on väliaikaista ja katoaa.
Mutta Messias ja hänen kanssaan liitossa evankeliumin kautta olevat -
elämme ikuisesti.
Mutta kaikki muu ja ne, jotka eivät häntä tunne, katoavat.
Siinä kirjoittaja lainaa Vanhaa testamenttia.
"...ne katoavat, mutta sinä pysyt, ja ne vanhenevat kaikki niinkuin vaate..."
Ne vanhenevat eli ne heitetään pois.
Jakeessa 12 käytetään vaatteesta eri sanaa.
"...ja niinkuin vaipan sinä ne käärit."
Hän tarkoittaa seuraavaa.
Vaatteita pidettiin yllä, mutta koska ne kuluvat, ne kääritään.
Niitä käytetään riepuina. Lopuksi ne heitetään pois.
Kun vaatteet heitetään pois, ne pitää korvata uusilla.
"...niinkuin vaipan sinä ne käärit, niinkuin vaatteen, ja ne vaihdetaan, -
mutta sinä olet sama." (Kreikk.)
Vaatteet kuluvat ajan mittaan.
Mutta Jumalan Poika pysyy samana iankaiken.
"...eivätkä sinun vuotesi lopu."
Hepr. 1:12: "Kenelle enkeleistä hän koskaan on sanonut: -
'Istu minun oikealle puolelleni, -
kunnes minä panen sinun vihollisesi sinun jalkojesi astinlaudaksi'?"
Siinä puhutaan Messiaan hallituskaudesta.
Näimme 1. luvun alusta, missä Messias nyt on.
Hän on toimitettuaan puhdistuksen synneistä -
istunut Isän Jumalan oikealle puolelle.
Siellä hän rukoilee puolestamme.
Meitä ei kuitenkaan ole vanhurs- kautettu hänen esirukouksensa nojalla
Hän ei rukoile puolestamme siksi, että pelastuksemme pysyisi voimassa.
Pelastuksestamme Messias sanoo, että se on täytetty.
Me olemme Jumalan teko.
Messiaan lunastustyö maksettiin kokonaan. Sitä ei mikään muuta.
Jeesuksen esirukous ei siis ole pelastuksemme perusta.
Mutta hän rukoilee, että voisimme elää pyhittyneinä.
Pyhittyminen on tiettyä tarkoitusta varten erottamista.
Termi pyhittyminen tulee sanasta pyhä.
Pyhityksessä ihmisestä tulee pyhä, -
ei kuitenkaan toteavassa mielessä.
Kun joku ottaa Messiaan vastaan, -
hän tunnustaa syntisyytensä ja turvautuu Messiaaseen, -
hänen ristinkuolemaansa ja verensä vuodatukseen.
Lunastusmaksu vahvistettiin, kun Isä nosti Messiaan kuolleista.
Kun uskomme sydämessämme ja tunnustamme suullamme, -
että Jumala on hänet herättänyt kuolleista, saamme pelastuksen.
Jumala vahvistaa asian sillä, -
mitä hän sanoo uudesta liitosta Jer. 31:ssä.
Jumala pitää uuden liiton yllä itse.
Vaikka tekisimme syntiä, -
Jumala sanoo uudessa liitossa, ettei hän muista syntejämme.
"Heitän ne yhtä kauas, kuin itä on lännestä."
Synti ei tuhoa liittosuhdettamme Jumalaan.
Pelastuksemme on ikuinen, eikä sitä voi muuttaa.
Tässä sanotaan, että kun Messias oli saanut lunastustyönsä loppuun -
ja pelastanut meidät kaikesta vääryydestä ja synnistä, -
hän istui Jumalan oikealle puolelle ja rukoilee puolestamme.
Hän tekee niin valtakunnan saapumiseen asti.
Jakeessa 13 lainataan Psalmia: -
"Istu minun oikealle puolelleni, kunnes minä panen sinun vihollisesi -
sinun jalkojesi astinlaudaksi."
Jae 14: "Eivätkö he kaikki [enkelit]..."
Heprealaiskirjeen 1. luvussa näytetään Messiasta.
Haluamme tietää, kuka Messias on, ei vain sitä, mitä hän on tehnyt.
Ensimmäisen luvun viimeisessä jakeessa kerrotaan, kuka Messias on.
Messias on paljon enkeleitä ylempi, -
koska enkelit ovat vain "palvelevia henkiä".
Aiemmin totesimme, että Messias teki enkeleistä hengellisiä olentoja.
Ne ovat "palvelevia henkiä, palvelukseen lähetettyjä..."
Ne on lähetetty maailmaan tiettyä tarkoitusta varten.
Meidän tarkoituksemme on elää vanhurskaasti -
ja toteuttaa Jumalan tahtoa. Messias rukoilee puolestamme, -
jotta eläisimme pyhittyneinä, tiettyyn tarkoitukseen erotettuina.
Pyhyys liittyy aina Jumalan tarkoitusperiin.
Messiaan esirukouksen seurauksena -
antaa voiman enkeleille ja neuvoo heitä palvelemaan.
"Eivätkö he kaikki ole palvelevia henkiä, palvelukseen lähetettyjä -
niitä varten, jotka saavat autuuden periä?"
Autuuden perimisellä ei tarkoiteta pelastumisen ensimmäistä osuutta, -
uskoontuloa.
Silloin meistä tehdään vanhurskaita ja löydämme suhteen Jumalaan.
Jakeessa ei tarkoiteta tätä pelastuksen perustaa.
Pelastuksen perimisellä tarkoitetaan pelastumisen seurausta, -
eli Jumalan valtakuntaan pääsyä.
Enkelit tulevat Messiaan esirukouksen johdosta palvelemaan meitä, -
jotta voisimme palvella Jumalaa, -
kunnes saamme periä pelastuksen seurauksen, valtakunnan.
Elämme nyt valtakunnan totuuden mukaan, -
mutta kun Messias palaa, valtakunta perustetaan.
Silloin pääsemme sinne Jumalan ihmeellisen lupauksen mukaan.
Siihen asti tehtävämme on palvella Jumalaa.
Toivottavasti sait siunauksen ja voit kertoa siitä muille.
Tulethan taas ensi viikolla kuuntelemaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen